16/02/2018 | Administración LocalMunicipal
Fene
Secretaría
Bases da convocatoria do XXII Concurso de Humor Gráfico “Curuxa do Humor 2018”

Bases da convocatoria do XXII Concurso de Humor Gráfico “Curuxa do Humor 2018” A Alcaldía, mediante resolución núm.147 do 8 de febreiro de 2018, procedeu á aprobación das bases da convocatoria do XXII Concurso de Humor Gráfico “Curuxa do Humor 2018” que transcritas literalmente din: 1. CATEGORÍAS E PARTICIPACIÓN. Na categoría CURUXA, calquera persoa maior de 25 anos residente no Estado español. Na categoría CURUXA-NOVA, calquera persoa de até 25 anos residente no Estado español. As persoas menores de 25 anos poderán participar na categoría xeral, CURUXA, extremo que implica a renuncia á categoría CURUXA-NOVA. Aos efectos de cómputo de idade, tomarase a idade do/a participante na data na que se publique a convocatoria no BOP. Os/as participantes poderán presentar un só debuxo.2. TEMÁTICA. As obras presentadas serán de temática libre. Humor gráfico nas súas modalidades de texto ilustrado, viñeta, cómic (máximo 1 páxina) e/ou caricatura.3. CARACTERÍSTICAS DOS DEBUXOS A CONCURSO. As obras presentadas a concurso deberán ser de creación propia e inédita. Presentaranse en formato papel, mesmo no caso de traballos realizados dixitalmente (impresión de alta calidade). A dimensión máxima do debuxo será de 29,7x42 cms (A3). Non se admitirán fotocopias nin gravados.4. LINGUA. Os traballos deberán estar redactados en galego ou en calquera das linguas oficiais do Estado (castelán, catalán, euskera) aínda que, neste caso, o/a autor/a deberá achegar xunto coa documentación requirida nas Bases, a tradución ao galego do texto do debuxo. Admítense traballos de humor mudo.5. PRAZO DE PRESENTACIÓN. Desde a data de publicación das bases na web municipal até as 23:59 h do día 31 de maio de 2018.6. ENDEREZO DE PRESENTACIÓN E/OU ENVÍO DOS ORIXINAIS A presentación de orixinais a concurso efectuarase no Rexistro Xeneral do Concello de Fene ou por calquera outra forma establecida no artigo 16.4 da Lei 39/2015 de Procedemento Administrativo Común. A efectos de envío por correo postal, o enderezo será o seguinte: Rexistro Xeral do Concello de Fene Praza do alcalde Ramón Souto González s/n, 15500 Fene A Coruña 7. IDENTIFICACIÓN. Os traballos presentaranse/enviaranse en paquete ou sobre (SOBRE 1), sen remite, e facendo constar no exterior “Para o concurso do humor gráfico Curuxa do Humor 2018”, amais da categoría na que concursa: Curuxa ou Curuxa Nova. No interior deste paquete ou sobre (SOBRE 1), achegarase: O debuxo a concurso que non poderá estar asinado (o feito de vir asinado será motivo de exclusión). Ademais, levará no reverso e a lapis, o nº de DNI do autor/a e o lema ou seudónimo co que se presenta ao concurso. Un segundo sobre (SOBRE 2), pechado, e en cuxo exterior conste a categoría na que concursa (Curuxa ou Curuxa Nova), o título da obra e un lema ou seudónimo da persoa que sexa a súa autora. No interior deste sobre (plica) incluirase a ficha de inscrición cuberta (ANEXO 1), unha declaración responsable expresa de que a obra é da súa autoría, inédita e orixinal (ANEXO 2) e unha copia do DNI. No caso dos concursantes menores de 18 anos, tamén deberán achegar no sobre (SOBRE 2) unha copia do DNI do pai/nai ou titor/a legal así como a súa autorización asinada para participar no concurso (ANEXO 3). 8. EXPOSICIÓN FÍSICA E/OU VIRTUAL DOS TRABALLOS. A presentación de traballos a concurso implica a autorización expresa ao Museo do Humor do Concello de Fene a utilizar estas imaxes a efectos expositivos, no propio Museo e/ou noutras instalacións do termo municipal así como na páxina web municipal. A exposición do XXII Concurso de Humor Gráfico “Curuxa do Humor 2018” realizarase durante o último trimestre do ano 2018. O Museo do Humor do Concello de Fene resérvase a facultade de seleccionar aqueles traballos a expoñer. A exposición das obras non reportará dereitos económicos para os autores das ilustracións.9. PREMIOS. Categoría CURUXA (maiores de 25 anos) 1º Premio, dotado con 2.000 euros e diploma 2º Premio, dotado con 1.500 euros e diploma. Categoría CURUXA-NOVA (menores de 25 anos) 1º Premio, dotado con 1.000 euros e diploma 2º Premio, dotado con 500 euros e diploma. Os importes dos premios estarán suxeitos aos impostos e retencións legais que lle sexan de aplicación. A financiación de ditos premios farase con cargo á aplicación orzamentaria 334/48000 (orzamento prorrogado Concello de Fene). Os premiados deberán acreditar estar ao corrente das súas obrigas tributarias e coa Seguridade social, mediante declaración responsable á que se refire o artigo 24.4 do Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, ao non superar a contía o importe de tres mil euros. Ademais, terán que achegar declaración responsable acreditando non estar incursos en ningunha das causas que determina o artigo 13.2 da Lei 38/2003 Xeral de Subvencións. Tamén deberán achegar un certificado de titularidade da conta bancaria na que o Concello de Fene fará efectivo o pagamento de cada un dos premios regulados nestas Bases. Os/as premiados comprométense a recoller o premio na gala que a estes efectos programe o Museo do Humor de Fene no último trimestre de 2018.10. COMPOSICIÓN DO XURADO O xurado do premio, nomeado polo Concello de Fene, estará presidido polo alcalde de Fene. Formarán parte do xurado o/a concelleiro/a de Cultura, a coordenadora do Museo do Humor e tres especialistas en humor gráfico ou humoristas gráficos nomeados pola Alcaldía. A composición do Xurado farase pública na páxina web fenecidan. gal antes do fallo do Premio. Actuará como secretaria, a secretaria xeral do Concello de Fene ou o/a traballador/a municipal en quen delegue. Cada un dos humoristas gráficos ou expertos nomeados polo Concello percibirán, en concepto de honorarios polo seu labor como membros do xurado, as cantidades que a tal efecto se acorden. Estes honorarios estarán suxeitos aos impostos e retencións legais que lles sexan de aplicación.11. FUNCIONAMENTO DO XURADO. O xurado actuará en pleno, en sesión a ser posible única, sendo necesaria a asistencia da maioría simple dos seus membros. Aos efectos da validez da súa constitución, será de aplicación o disposto na Lei 39/2015. O xurado poderá declarar desertos todos ou calquera dos premios de non existiren, ao seu xuízo, obras coa suficiente calidade. O fallo do xurado terá lugar no prazo de 2 meses trala data límite de presentación dos traballos e darase a coñecer a través da páxina web www.fene. gal e dos diferentes medios de comunicación.12. DEREITOS E PROPIEDADE DOS DEBUXOS. Os traballos premiados quedarán en propiedade do Concello de Fene, pasando a formar parte da súa colección no Museo do Humor. Os/as autores ceden todos os seus dereitos ao Concello de Fene para a publicación, exposición e divulgación por calquera medio dos traballos premiados, citando sempre a súa autoría, premio acadado e ano en que obtivo este galardón. Para os traballos non premiados, o Museo do Humor comprométese á súa devolución sempre que no envío así se solicite expresamente. Exclúense desta posibilidade aqueles traballos que non se axusten a estas Bases. A devolución de orixinais hase efectuar a partir do mes de xaneiro de 2019. Aqueles traballos presentados a concurso e para os que non se solicite a devolución pasarán a formar parte da colección do Museo do Humor do Concello de Fene.13. ACEPTACIÓN DAS BASES. A presentación das obras supón a aceptación destas bases por parte dos/as autores e autoras.14. NORMATIVA APLICABLE. En todo o non previsto nestas bases estarase ao disposto na Lei 38/2003 de 17 de novembro, no RD 887/2006, polo que se aproba o regulamento xeral de subvencións e polo resto de lexislación que lle resulte aplicable. A presente convocatoria efectúase de conformidade coa Ordenanza Xeral de Subvencións do Concello de Fene, aprobada polo Pleno en sesión de 30 de marzo de 2007 e publicada no BOP nº 135 de 15 de xuño. En Fene, 9 de febreiro de 2018, asinado dixitalmente polo alcalde, Juventino José Trigo Rey.